
ОБЩИНСКИ СЪВЕТ – ГР.ЛЪКИ, ОБЛАСТ ПЛОВДИВСКА
Гр.Лъки, ул.”Възраждане” №18, тел.03052/22 88, факс 03052/21 68, e-mail: laki_obs@abv.bg 
П Р О Т О К О Л   №39
Днес, 17.09.2026г./четвъртък/ от 14.00 часа в Заседателната зала на Общинска администрация-гр.Лъки се проведе тридесет и деветото редовно заседание на Общински съвет-Лъки, мандат 2023-2027 година.  

Заседанието бе открито от г-жа Марияна Паракосова, Председател на ОбС-Лъки. На заседанието присъстваха 10 общински съветници, Зам.-кмета на община Лъки, Секретаря на община Лъки, както и служители от администрацията. Отсъства г-жа Дафинка Каменова, поради уважителни причини.
Г-жа Паракосова:  Добър ден на всички! Откривам днешното редовно заседание на Общински съвет-Лъки, имаме кворум, може да започнем работа. Колеги, имате раздаден дневния ред на днешната сесия. 
Д Н Е В Е Н    Р Е Д :
1. Докладна записка с вх.№ОБС-240/08.09.2026г. относно: Отмяна на Решение № 277, взето с Протокол № 38 от 27.08.2026 г. на Общински съвет – Лъки

                                                                                              Докл.:  инж. Валентин Симеонов                                                                                                                                                            
                                                                                                                         Кмет на община Лъки    
2. Докладна записка с вх.№ОБС-236/03.09.2026г. относно Определяне на представител на Община Лъки в извънредно общо събрание на акционерите в „Университетска многопрофилна болница за активно лечение – Пловдив“ АД – гр. Пловдив
                                                                                                 Докл.:  инж. Валентин Симеонов                                                                                                                                                            
                                                                                                                         Кмет на община Лъки     
3. Текущи.

4. Изказвания, питания, становища и предложения на граждани.
Г-жа Паракосова:  Моля, който е съгласен с предложения дневен ред да гласува.

Общ брой общински съветници    
-      11

Брой присъствали на гласуването 
-      10
Брой гласували “За”                        
-      10
Брой гласували “Против”

-        0

Брой гласували “Въздържал се”
-        0 ..0

00

Приема се. 
Г-жа Паракосова:  Първа точка от дневния ред Докладна записка с вх.№ОБС-240/08.09.2026г. относно: Отмяна на Решение № 277, взето с Протокол № 38 от 27.08.2026 г. на Общински съвет – Лъки, беше разгледана от комисията по ТСУ и общинска собственост. Г-жо Чукалова, дайте становище на комисията.

Г-жа Чукалова: Благодаря г-жо Паракосова. Уважаеми общински съветници, нашата комисия разгледа докладната записка в присъствието на 5 човека гласувахме „За“, тя да стане решение и на общинската сесия.
Г-жа Паракосова:  Благодаря ви. Колеги, има ли питания и въпроси по докладната? На комисиите коментирахме причината за връщането на докладната ер че областната администрация изисква преди издадената заповед на кмета на община Лъки да има изготвен предварителен договор по чл.15 ал.3 от ЗУТ. И съответно да бъде изготвена пазарна оценка, която да бъде одобрена от общински съвет и да се спази процедурата по ЗУТ. В случая с докладната само се отменя Решението, което е взето, не ни е даден вариант за ново приемане на докладната, тъй като ще отнеме време да се изготви самата процедура и тя ще бъде внесена на по-късен етап, когато нещата са изрядни. Г-н Адамов е тук, специалист по общинска собственост, ако нещо може да уточните, заповядайте.
Г-н Адамов: Вчера говорихме с юриста, той е на мнение, че наистина процедурата трябва да започне по ЗУТ, а не по ЗОС, има някои неточности, които са допуснати в одобряването на ПУП-а, но това между нас трябва да го изчистим и на следващата сесия евентуално ще ви предоставим материал, в който да одобрите последващи действия. 

Г-жа Паракосова:  Сега в крайна сметка трябва да се отмени заповедта на кмета и да се започне отново.

Г-н Адамов:Точно. И това вече в процес на обсъждане с юристите ще се коригира заповедта. Идеята е такава да се направи всичко да е наред по ЗУТ.

Г-н И.Сираков: Защото ние прекратяване на съсобственост по ЗОС сме правили не един и два пъти. Тук проблемът е чисто самата процедура по ЗУТ. Беше добре архитектът да бъде тук.
Г-н Бакърджиев: В Манастир е.

Г-н Адамов: И архитектът  вчера беше на мнение, говорихме, че трябва да се коригира нещо от наша страна и тогава ще ви бъде представен.

Г-жа Паракосова: Така, че ние нямаме много варианти.

Г-н Адамов: Да се отмени това решение и да не се стига до съд.

Г-жа Паракосова: Колеги, други въпроси? Няма. ПРОЕКТ НА РЕШЕНИЕ: На основание чл. 21, ал. 1, т. 8 и ал. 2, във връзка с чл. 45, ал. 7 от Закона за местното самоуправление и местната администрация, и с оглед писмо изх. №                                                                АК-01-172 #2/03.09.2026 г. на Областния управител на област Пловдив, Общински съвет – Лъки

                                                          РЕШИ:

1. Отменя Решение № 277, взето с Протокол № 38 от 27.08.2026 г. на Общински съвет – Лъки.
2. Възлага на Кмета на Община Лъки да не предприема действия по изпълнение на отмененото решение и да предприеме действия за изясняване и надлежно установяване на вещноправния статут на имота и приложимия ред за последващо уреждане на отношенията, при наличие на законови предпоставки.

3. Настоящото решение да бъде изпратено на Областния управител на област Пловдив за сведение и в изпълнение на чл. 45, ал. 7 от ЗМСМА.

Мотиви:    Настоящото решение е прието на основание чл. 21, ал. 1, т. 8 и ал. 2, във връзка с чл. 45, ал. 7 от Закона за местното самоуправление и местната администрация, и с оглед писмо изх. № АК-01-172 #2/03.09.2026 г. на Областния управител на област Пловдив и мотивите в д.з с вх.№ОБС-240/08.09.2026г.от Кмета на Община Лъки.

Г-жа Паракосова: Гласуването по докладната е поименно.
Анелия Сиракова –    „За“

Димитър Балабанов- „За”
Здравко Сираков-   „За“

Ивайло Сираков – „За“

Мариана Чукалова – „За“
Марияна Паракосова- „За”
Наталия Берберова-   „За”
Недялка Узунова-     „За”
Румен Мурджанов-   „За“

Сашо Филев         -     „За“
Общ брой общински съветници    
-      11

Брой присъствали на гласуването  -      10

Брой гласували “За”                        
-      10

Брой гласували “Против”

-       0

Брой гласували “Въздържал се”
-       0.0000

Приема се.    
Г-жа Паракосова: Втората точка от дневния ред е: Докладна записка с вх.№ОБС-236/03.09.2026г. относно Определяне на представител на Община Лъки в извънредно общо събрание на акционерите в „Университетска многопрофилна болница за активно лечение – Пловдив“ АД – гр. Пловдив. Комисията по образование, здравеопазване и социални дейности разгледа докладната. От четирима присъствали на комисията  гласувахме 3- „За“ и 1-„Против.“ Г-н Балабанов изрази мнение, че е необходимо в такива докладни да ни бъдат предоставени предварително материалите, с които да се запознаем, за да можем да вземем някаква адекватна страна в случая. Ние нямаме нищо предварително дадено както знаете, за да се запознаете с материалите трябва да отидете там на място. На комисията решихме Община Лъки да гласува „Въздържал се“, тъй като когато не сме запознати в детайли, по –добре да не взимаме страна. Ако има някакви изказвания, заповядайте. Г-н Балабанов.

Г-н Балабанов: Благодаря г-жо Паракосова. Както и на комисията отбелязах, когато най-важният орган в общината е пренебрегван и по подобен начин неглижиран от страна на вносителите и очаквано от наша страна да бъде гласувано, смятам, че е редно ние да не оставаме безучастни и да бъде променен начинът, по който ще се гласува. Моето предложение е да бъде гласувано „Против“, за да провокираме някакво внимание, пък защо не, нещо да бъде и променено. В крайна сметка не сме някои хванати от улицата и да им вдигаме ръката.
Г-жа Паракосова: Въпросът е, че това не е само персонално към нас. Всички, които вземат това решение могат да се запознаят с писмените материали в деловодството на УМБАЛ-Пловдив.
Г-н И.Сираков:Ние можем ли да ги изискаме в крайна сметка? Все пак и ние сме акционери. Редно е да знаем какво гласуваме. Подкрепям Балабанов. И миналия път говорихме, пак имахме подобен тип докладна. Ние трябва да знаем какво пише в тези материали. Най-малко да ги изискаме.
Г-жа Паракосова: Не ги изпращат предварително, нямат такава практика. Г-жо Узунова.

Г-жа Узунова: Ние ще изискаме такава информация, очевидно няма да ни се даде, но кой ще бъде компетентен да разчете тази информация? Кой ще е компетентен да даде правилно становище по медицинските терминологии, аз по-скоро към там клоня.

Г-н И.Сираков: В този случай гласуваме показатели и критерии за определяне на бална оценка. То в това няма нищо медицинско. Проверих им в сайта сега, докато тече дебата, наистина там няма нищо качено. Но ние като акционери трябва да знаем. Не може така на сляпо. По-добре не вкарвайте докладна, ако нямаме пълната информация.
Г-жа Паракосова: Така или иначе ние трябва да излезем с някакво решение, тъй като заседанието е на 7 октомври. И трябва да изпратим община Лъки какво мнение има по въпроса. Предложението на комисията беше да гласуваме „Въздържал се“. Моля, който е съгласен община Лъки да гласува „Въздържал се“ и по двете точки по докладната да гласува. 9-„Въздържал се“, 1-„Против“.
Г-н Балабанов: А моето предложение? Или не беше разбрано, че правя предложение.

Г-жа Паракосова: В случая мнозинството решава, има ли смисъл.

Г-н Балабанов: По принцип предложенията първо трябва да се гласуват.
Г-жа Паракосова: Предложенията на комисията?

Г-н Балабанов: Не, първо се гласуват новопостъпили предложения. След това, предложението, което е по докладна и подкрепено от комисията.

Г-жа Паракосова: Ние в случая няма какво да изискаме, трябва да излезем днес с решение и да го изпратим.

Г-н Бакърджиев: Той иска да гласуваме „Против“.

Г-жа Паракосова: Добре, нека, който е „Против“ да гласува. То е същото, няма смисъл.

Г-н Балабанов: Цялостното нежелание за каквото и да е. То това е единствената мисъл.

Г-жа Паракосова: ПРОЕКТ НА РЕШЕНИЕ: На основание чл. 21, ал. 1, т. 23 от ЗМСМА, във връзка с Писмо с  № П-670/26.08.2026 г.  от „Университетска многопрофилна болница за активно лечение – Пловдив“ АД – гр. Пловдив, с Покана № П-669/26.08.2026 г. към писмото за провеждане на извънредно общо събрание на акционерите на „УМБАЛ –Пловдив“ АД – гр. Пловдив                   
Р  Е  Ш  И:

I. Определя и изрично упълномощава лицето:  

 инж. Елеонора Димитрова – Главен експерт ОЗКПОДПМСД в ОбА – гр.Лъки 
да представлява Община Лъки в извънредното общо събрание на акционерите на „Университетска многопрофилна болница за активно лечение – Пловдив“ АД – гр. Пловдив, което ще се проведе на 07.10.2026 г. в заседателната зала на болницата, находяща се на бул. България  № 234, сектор В, етаж  № 1, а при липса на кворум на основание чл. 227, ал. 3 от Търговския закон извънредното общо събрание ще се проведе на 22.10.2026 г. от 11.00 ч. на същото място и при същия дневен ред.

II. Указва начина на гласуване по точките от дневния ред, както следва:

1. Гласуване: „ВЪЗДЪРЖАЛ СЕ“ 
по точка 1:  

Общото събрание на акционерите взема решение по чл. 56, ал. 13 от ППЗПП и т. 8 от Забележките към Приложение № 2 „Показатели и критерии за определяне на балната оценка в публичните предприятия“ към чл. 56, ал. 2 от ППЗПП като намалява стойността на една бална единица, определена в чл. 56, ал. 3 и ал. 4 от ППЗПП, включително в случаите по ал. 6 и заменя показатели № 4 и № 5 от Приложение № 2 към чл. 56, ал. 2 от ППЗПП, съгласно Приложение №1.

2. Гласуване „ВЪЗДЪРЖАЛ СЕ“  

по точка 2: 

На основание чл. 33, ал. 1 от Закона за публичните предприятия (ЗПП) във връзка с §6, ал. 1 от Заключителните разпоредби на Закона за изменение и допълнение (ЗИД)  на ЗПП и Указанията на Агенцията за публичните предприятия и контрол (АППК), Общото събрание на акционерите приема и въвежда Система за управление на корупционния риск в                    „УМБАЛ – Пловдив“ АД; Общото събрание на акционерите одобрява действията,  предприети от предходния и настоящия състав на съвета на директорите на „УМБАЛ – Пловдив“ АД с решения, обективирани съответно в Протокол № 29 от 18.05.2026 година /на предходния състав на съвета на директорите/ и в т. 6, т. 7, т. 8 и т. 9 на Протокол № 3 от 13.07.2026 година /на настоящия състав на съвета на директорите/ за създаване на вътрешна организация по практическото внедряване на Системата за управление на корупционния риск, в т.ч. Приемане на вътрешни правила за прилагане на антикорупционни процедури и докладване при откриване и/или наличие на информация за допуснати злоупотреби, нередности, измами, грешки и други в „УМБАЛ – Пловдив“ АД, Приемане на Кодекс за етичното поведение на лицата, заети в „УМБАЛ – Пловдив“ АД, Определяне на г-н Димитър Станков – председател на съвета на директорите за служител по почтеността в „УМБАЛ – Пловдив“ АД и утвърждаване на образец на ДЕКЛАРАЦИЯ по чл. 64в, ал. 3 от Правилника за приложение на Закона за публичните предприятия.

III. В случай на необходимост да бъде преупълномощено  лицето: 

Стефка Асенова – Секретар на Община Лъки
със същия обем на пълномощията по т. I и със същия начин на гласуване, указан в т. II от настоящото решение.

Мотиви: Настоящото решение е прието на основание чл. 21, ал. 1, т. 23 от ЗМСМА, във връзка с Писмо с  № П-670/26.08.2026 г.  от „Университетска многопрофилна болница за активно лечение – Пловдив“ АД – гр. Пловдив, с Покана № П-669/26.08.2026 г. към писмото за провеждане на извънредно общо събрание на акционерите на „УМБАЛ –Пловдив“ АД – гр. Пловдив и д.з. с вх.№ОБС-236/03.09.2026г. от Кмета на Община Лъки.

Г-жа Паракосова: Гласуването по докладната е обикновено.
Общ брой общински съветници    
-      11

Брой присъствали на гласуването  -      10

Брой гласували “За”                        
-       9

Брой гласували “Против”

-       1

Брой гласували “Въздържал се”
-       0.000

Приема се.    

Г-жа Паракосова: Колеги, в т.Текущи нямаме други внесени докладни. В точка Изказвания, питания и становища искам да ви запозная, че Правилникът, по който. искаме да направим изменения за новородените деца, в момента работим по него, даже е почти готов. Ще ви го изпратя на електронните пощи да се запознаете с него и ако някой има някакви конкретни предложения или корекции да ги даде, за да може да го качим в сайта. Знаете, че трябва да стои там в 30-дневен срок, преди да бъде внесен за разглеждане в Общинския съвет. Ако имате някакви други въпроси, заповядайте.
Г-н З.Сираков: Аз имам едно питане. До детската градина винаги е имало 2 коша за отпадъци. Шест блока си хвърляме там отпадъците плюс детската градина. В момента преливат кошовете и всеки ден хората се възмущават. Какво налагаше единият кош да се премахне? 

Г-н Бакърджиев: Колко кошове са в момента?

Г-н З.Сираков: Един има. Няма къде хората да си хвърлят отпадъците и ги хвърлят отстрани.

Г-н Бакърджиев: Вероятно е имало повреда в коша и са го вдигнали.

Г-н З.Сираков: Имаше два коша, единия счупи ли се? Може още един кош да се сложи там.

Г-н Бакърджиев: Ще сложим още два, да станат три. За оградата на Аварийните огледах ги много внимателно нещата. Значи тук нашите специалисти са абсолютно категорични, че оградата не е монтирана по имотната граница. Имотната граница е бетонната стеничка, която е на самия скат. Предоставена е документация, някога когато е въведено владение. Но не можем така да отидем и да премахнем оградата. Това е процедура, която ще ни коства доста време. За да се съкрати това нещо, г-н Симеонов извика собственика Тютюнджиев на разговор. Той обеща да премахне оградата. Според мен вече трябваше да е премахната. Дано не се заблуждавам, но както вървят нещата мисля, че няма да е премахне доброволно, тъй като мина доста време, но пък може и да е възпрепятстван. Но процедурата е тромава.
Г-н И.Сираков: Пратете му едно писмо да си премахне оградата и точка по въпроса. На разговори и обещания вече никой не вярва. Трябва да има документ.
Забележка: Поради разговори между общинските съветници едновременно, тази част от записа е неразбираема.
Г-жа Паракосова: Други въпроси има ли? Г-н Балабанов.

Г-н Балабанов: Благодаря г-жо Паракосова. Аз има едно питане отново във връзка с кв.Авариен. Осветлението от центъра до Енергото вече две седмици не работи – сутрин и вечер.
Г-н Бакърджиев: Ударили са кабела, фирмата която работи.

Г-н Балабанов: Има ли някаква яснота това до кога ще продължи, предприемат ли се някакви действия? Особено с тези разкопани части.

Г-н Бакърджиев: Тротоарите не са разкопани.

Г-жа Чукалова:  То и осветлението, забелязвам, че има проблем от Тепавицата към центъра.

Г-н Бакърджиев: 800 м от трасето е тежко накъсано.

Забележка: Поради разговори между общинските съветници едновременно, тази част от записа е неразбираема.
Г-жа Паракосова: Закривам заседанието. Благодаря за участието.

